2017. gada 28. martā Rīkojums Nr. 154

Rīgā (prot. Nr. 16  30. §)

**Par valsts nekustamo īpašumu nodošanu Rīgas Stradiņa universitātei**

1. Saskaņā ar Publiskas personas mantas atsavināšanas likuma 42. panta pirmo daļu un 43. pantu nodot bez atlīdzības Rīgas Stradiņa universitātes īpašumā šādus valsts nekustamos īpašumus, kas ierakstīti zemesgrāmatā uz valsts vārda Rīgas Stradiņa universitātes personā:

1.1. nekustamo īpašumu (nekustamā īpašuma kadastra Nr. 0100 564 0043) – trīs būves (būvju kadastra apzīmējumi 0100 064 0458 001, 0100 064 0458 002 un 0100 064 0458 003) –Dzirciema ielā 16, Rīgā;

1.2. nekustamo īpašumu – (nekustamā īpašuma kadastra Nr. 0100 604 0020) – būvi (būves kadastra apzīmējums 0100 104 0009 015) – Rātsupītes ielā 5, Rīgā;

1.3. nekustamo īpašumu (nekustamā īpašuma kadastra Nr. 0100 056 2050) – zemes vienību 8234 m2 platībā (zemes vienības kadastra apzīmējums 0100 056 2050) un divas būves (būvju kadastra apzīmējumi 0100 056 2050 001 un 0100 056 2050 002) – Mārupes ielā 17, k-1 un k-2, Rīgā;

1.4. nekustamo īpašumu (nekustamā īpašuma kadastra Nr. 0100 556 0004) – divas būves (būvju kadastra apzīmējumi 0100 056 2050 005 un 0100 056 2050 006) – Mārupes ielā 17, k-1, Rīgā;

1.5. nekustamo īpašumu (nekustamā īpašuma kadastra Nr. 0100 010 0049) – zemes vienību 7386 m2 platībā (zemes vienības kadastra apzīmējums 0100 010 0049) un sešas būves (būvju kadastra apzīmējumi 0100 010 0049 001, 0100 010 0049 002, 0100 010 0049 003, 0100 010 0049 004, 0100 010 0049 005 un 0100 010 0049 006) – Kronvalda bulvārī 9, Rīgā;

1.6. nekustamo īpašumu (nekustamā īpašuma kadastra Nr. 0100 055 0006) – zemes vienību 6250 m2 platībā (zemes vienības kadastra apzīmējums 0100 055 0006) un četras būves (būvju kadastra apzīmējumi 0100 055 0006 001, 0100 055 0006 002, 0100 055 0006 003 un 0100 055 0006 006) –Cigoriņu ielā 1, Cigoriņu ielā 3 un Cigoriņu ielā 5, Rīgā.

2. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Veselības ministrijai nodot bez atlīdzības Rīgas Stradiņa universitātes īpašumā valsts nekustamo īpašumu (nekustamā īpašuma kadastra Nr. 0100 060 0288) – zemes vienību 1056 m2 platībā (zemes vienības kadastra apzīmējums 0100 060 0288), būvi (būves kadastra apzīmējums 0100 060 0288 001) un zemes vienību 252 m2 platībā (zemes vienības kadastra apzīmējums 0100 060 0272) – Kristapa ielā 30, Rīgā, kas ierakstīts zemesgrāmatā uz valsts vārda Veselības ministrijas personā.

3. Pamatojoties uz Zemes pārvaldības likuma 17. panta ceturto daļu, likuma "Par valsts un pašvaldību zemes īpašuma tiesībām un to nostiprināšanu zemesgrāmatā" 2. panta otrās daļas 1. punktu un 8. panta sesto daļu un Civillikuma 968. pantu, izslēgt no rezerves zemes fonda, ierakstīt zemesgrāmatā uz valsts vārda Veselības ministrijas personā un atļaut Veselības ministrijai nodot Rīgas Stradiņa universitātes īpašumā šādas zemes vienības:

3.1. zemes vienību (zemes vienības kadastra apzīmējums 0100 064 0458) 24869 m2 platībā Dzirciema ielā 16, Rīgā (ņemot vērā saistību ar šā rīkojuma 1.1. apakšpunktā minēto nekustamo īpašumu);

3.2. zemes vienību (zemes vienības kadastra apzīmējums 0100 064 0173) 1937 m2 platībā Rīgā, bez adreses (ņemot vērā saistību ar šā rīkojuma 1.1. apakšpunktā minēto nekustamo īpašumu);

3.3. zemes vienību (zemes vienības kadastra apzīmējums 0100 104 2086) 8844 m2 platībā Rātsupītes ielā 5, Rīgā (ņemot vērā saistību ar šā rīkojuma 1.2. apakšpunktā minēto nekustamo īpašumu).

4. Rīgas Stradiņa universitātei saskaņā ar Publiskas personas mantas atsavināšanas likuma42. panta pirmo daļu šā rīkojuma 1., 2. un 3. punktā minētos nekustamos īpašumus:

4.1. izmantot šādu funkciju īstenošanai:

4.1.1. šā rīkojuma 1.1., 1.2. un 1.5. apakšpunktā un 2. punktā minētos nekustamos īpašumus – universitātes profilam atbilstošas akadēmiskās un profesionālās izglītības nodrošināšanai, klīnisko prasmju apgūšanai un pētnieciskajam darbam, nodrošinot arī studiju un pētniecības darba nedalāmību, nepieciešamās infrastruktūras pieejamību un attīstību, kā arī universitātes intelektuālā potenciāla, zinātnisko un profesionālo atziņu, metožu un pētījumu rezultātu pieejamības nodrošināšanai;

4.1.2. šā rīkojuma 1.3., 1.4. un 1.6. apakšpunktā minētos īpašumus – viesdocētāju un studentu dienesta viesnīcas nodrošināšanai, kā arī studentu mākslinieciskās jaunrades, sporta un sabiedriskās dzīves veicināšanai, studiju un pētniecības procesam nepieciešamās atbalsta infrastruktūras pieejamības nodrošināšanai un attīstības veicināšanai;

4.1.3. šā rīkojuma 3.1., 3.2. un 3.3. apakšpunktā minētos īpašumus – studiju un pētniecības procesam nepieciešamās atbalsta infrastruktūras nodrošināšanai un attīstības veicināšanai;

4.2. bez atlīdzības nodot valstij, ja tie vairs netiek izmantoti šā rīkojuma 4.1. apakšpunktā minēto funkciju īstenošanai;

4.3. nostiprinot zemesgrāmatā īpašuma tiesības uz šā rīkojuma 1., 2. un 3. punktā minētajiem nekustamajiem īpašumiem:

4.3.1. norādīt, ka īpašuma tiesības nostiprinātas uz laiku, kamēr Rīgas Stradiņa universitāte nodrošina šā rīkojuma 4.1. apakšpunktā minēto funkciju īstenošanu;

4.3.2. ierakstīt atzīmi par aizliegumu nekustamos īpašumus vai to daļas atsavināt vai apgrūtināt ar hipotēku.

5. Šā rīkojuma 4.3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā).

Ministru prezidents Māris Kučinskis

Veselības ministre Anda Čakša